               EUROOPAN KOMISSIO
            Bryssel 10.2.2022
            COM(2022) 36 final
            2022/0024(NLE)

            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, ehdotuksesta uudeksi nastarenkaita koskevaksi E-säännöksi, ehdotuksesta uudeksi sähköajoneuvojen sisäisen akun kestävyyttä koskevaksi GTR-säännöksi, ehdotuksesta muutoksiksi konsolidoituun päätöslauselmaan R.E.5, ehdotuksesta luvaksi laatia muutos 4 GTR-sääntöön nro 3 ja ehdotuksesta luvaksi laatia uusi jarrujen hiukkaspäästöjä koskeva GTR-sääntö

               PERUSTELUT

               1.EHDOTUKSEN KOHDE

               Tämän ehdotuksen kohteena on päätös, jolla vahvistetaan Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa (WP.29) unionin puolesta otettava kanta, joka koskee voimassa oleviin E-sääntöihin ja UNECE:n maailmanlaajuisiin teknisiin sääntöihin tehtävien muutosten hyväksymistä.

               2.EHDOTUKSEN TAUSTA

               2.1.Vuoden 1958 sopimus ja vuoden 1998 sopimus

               Yhdistyneiden kansakuntien Euroopan talouskomission (UNECE) sopimuksella pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) ja pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevalla sopimuksella (rinnakkaissopimus) pyritään poistamaan kaupan tekniset esteet UNECE:n sopimuspuolten välisestä moottoriajoneuvojen kaupasta ja varmistamaan tällaisten ajoneuvojen osalta korkeatasoinen turvallisuus ja ympäristönsuojelu. Vuoden 1958 tarkistettu sopimus tuli voimaan EU:ssa 24. maaliskuuta 1998 ja rinnakkaissopimus 15. helmikuuta 2000. Kummankin sopimuksen hallinnoinnista vastaa UNECE:n ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29).

               2.2. Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29)

               WP.29 tarjoaa yhtenäiset puitteet ajoneuvoja koskeville maailmanlaajuisesti yhdenmukaistetuille säännöille. WP.29 on Yhdistyneiden kansakuntien puitteissa toimiva pysyvä työryhmä, jolla on erityinen toimeksianto ja oma työjärjestys. Se toimii maailmanlaajuisena foorumina, jolla voidaan käydä avoimia keskusteluja moottoriajoneuvoja koskevista säännöistä ja jolla keskustellaan vuoden 1958 tarkistetun sopimuksen ja rinnakkaissopimuksen täytäntöönpanosta. Kaikki Yhdistyneiden kansakuntien jäsenmaat ja kaikki Yhdistyneiden kansakuntien jäsenmaiden perustamat alueelliset taloudelliset yhdentymisjärjestöt voivat osallistua täysimääräisesti WP.29:n toimintaan ja liittyä WP.29:n hallinnoimien ajoneuvoja koskevien sopimusten sopimuspuoliksi. Euroopan unioni on näiden sopimusten sopimuspuoli.
                  1

               WP.29:n kokoukset pidetään kolme kertaa vuodessa eli maalis-, kesä- ja marraskuussa. Kussakin kokouksessa vahvistetaan uusia E-sääntöjä, uusia UNECE:n päätöslauselmia, uusia UNECE:n maailmanlaajuisia teknisiä sääntöjä (GTR-sääntöjä), muutoksia voimassa oleviin vuoden 1958 tarkistettuun sopimukseen perustuviin E-sääntöihin ja päätöslauselmiin ja muutoksia rinnakkaissopimukseen perustuviin GTR-sääntöihin ja päätöslauselmiin tekniikan kehityksen ottamiseksi huomioon. Muutoksista käydään ennen kutakin WP.29:n kokousta tekniset keskustelut asianomaisissa WP.29:n apuelimissä.

               Sen jälkeen niistä äänestetään WP.29:ssä (vuoden 1958 tarkistettuun sopimukseen perustuvista ehdotuksista läsnä olevien ja äänestykseen osallistuvien sopimuspuolten määräenemmistöllä ja rinnakkaissopimukseen perustuvista ehdotuksista läsnä olevien ja äänestykseen osallistuvien sopimuspuolten yksimielisellä päätöksellä).

               Unionin puolesta otettava kanta, joka koskee uusia E- ja GTR-sääntöjä, niiden muutoksia, täydennyksiä ja oikaisuja sekä päätöslauselmia, vahvistetaan ennen kutakin WP.29:n kokousta annettavalla SEUT-sopimuksen 218 artiklan 9 kohtaan perustuvalla neuvoston päätöksellä.

               2.3. Suunniteltu WP.29:n säädös

               Maaliskuun 8.–11. päivänä 2022 pidettävässä 186:nnessa kokouksessaan WP.29 voi hyväksyä ehdotukset muutoksiksi E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, ehdotuksen uudeksi nastarenkaita koskevaksi E-säännöksi, ehdotuksen uudeksi sähköajoneuvojen sisäisen akun kestävyyttä koskevaksi GTR-säännöksi, ehdotuksen muutoksiksi konsolidoituun päätöslauselmaan R.E.5, ehdotuksen luvaksi laatia muutos 4 GTR-sääntöön nro 3 ja ehdotuksen luvaksi laatia uusi jarrujen hiukkaspäästöjä koskeva GTR-sääntö.

               3. UNIONIN PUOLESTA OTETTAVA KANTA

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on esimerkiksi pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovelletaan myös Euroopan parlamentin ja neuvoston asetuksessa (EU) 2018/858,
                  2
                jossa vahvistetaan hallinnolliset säännökset ja tekniset vaatimukset kaikkien uusien ajoneuvojen, järjestelmien, komponenttien ja erillisten teknisten yksiköiden tyyppihyväksyntää ja markkinoille saattamista varten. Kyseisellä asetuksella sisällytetään vuoden 1958 tarkistetun sopimuksen nojalla vahvistetut säännöt eli E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina.

               Kuuden kuukauden kuluttua siitä, kun WP.29 on hyväksynyt ehdotukset E-sääntöihin tehtäviksi muutoksiksi tai uusiksi E-säännöiksi ja kun UNECE:n pääsihteeri on antanut nämä säädökset tiedoksi sopimuspuolille, ne voivat, elleivät määrävähemmistön muodostavat sopimuspuolet ole esittäneet vastalauseita, tulla voimaan ja ne voidaan saattaa osaksi kunkin sopimuspuolen asianomaisia kansallisia sääntöjä. EU:ssa osaksi lainsäädäntöä saattaminen saadaan päätökseen, kun säädökset on julkaistu EU:n virallisessa lehdessä.

               Sen vuoksi on syytä vahvistaa unionin kanta

               –ehdotuksiin, joilla on määrä tehdä päivittäviä muutoksia E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, jotka koskevat koko ajoneuvon kansainvälistä tyyppihyväksyntää, kolmipyöräisten ajoneuvojen melua, sähkömagneettista yhteensopivuutta, raskaiden ajoneuvojen jarruja, nopeus- ja matkamittareita, epäsuoran näkemän tarjoavia laitteita, luokkien M ja N ajoneuvojen melua, luokan L3 ajoneuvojen valaisimien ja merkkivalolaitteiden asennusta, mekaanisia kytkentälaitteita, mopojen melupäästöjä, jarruja (luokan L ajoneuvot), ohjauslaitteita, varaosina toimitettavia jarrujen osia, luokkien M2 ja M3 ajoneuvoja, henkilöautojen, hyötyajoneuvojen ja niiden perävaunujen pinnoitettuja renkaita, luvattoman käytön estäviä ja hälytysjärjestelmiä, renkaiden vierintävastusta, vierintämelua ja märkäpitoa, hallintalaitteiden, merkkivalaisinten ja osoittimien tunnistamista, kuljettajan etunäkyvyysaluetta, rengaspaineen seurantajärjestelmiä, renkaiden asennusta, merkkivalolaitteita, tienvalaisulaitteita, kehittyneitä hätäjarrutusjärjestelmiä,

                  yhdenmukaistettua kevyiden hyötyajoneuvojen kansainvälistä testimenetelmää,

                onnettomuustietotallenninta, luvattoman käytön estäviä järjestelmiä, ajonestolaitteita ja ajoneuvojen hälytysjärjestelmiä,

               –ehdotukseen nastarenkaita koskevaksi uudeksi E-säännöksi,

               –ehdotukseen sähköajoneuvojen sisäisen akun kestävyyttä koskevaksi uudeksi GTR-säännöksi ja

               –ehdotukseen muutoksiksi keskinäiseen päätöslauselmaan R.E.5,

               jotka on toimitettu äänestettäväksi 8.–11. maaliskuuta 2022 pidettävään WP.29:n kokoukseen. Lisäksi on syytä vahvistaa unionin kanta

               –ehdotukseen luvaksi laatia muutos 4 moottoripyörien jarrulaitteita koskevaan GTR-sääntöön nro 3 ja

               –ehdotukseen luvaksi laatia jarrujen hiukkaspäästöjä koskeva uusi GTR-sääntö.

               Unionin olisi tuettava edellä mainittuja säädöksiä, koska ne ovat unionin sisämarkkinapolitiikan mukaisia siltä osin kuin kyse on autoteollisuudesta ja yhdenmukaisia suhteessa unionin liikenne-, ilmasto- ja energiapolitiikkaan.

               Näillä säädöksillä on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Äänestämällä näiden säädösten puolesta edistetään teknistä kehitystä, saadaan mittakaavaetuja, estetään sisämarkkinoiden hajanaistuminen ja varmistetaan, että autoteollisuuden standardeja sovelletaan yhdenmukaisesti kaikkialla EU:ssa.

               Ehdotus muutoksiksi E-sääntöön nro 117
                  3
                (renkaiden vierintävastus, vierintämelu ja märkäpito) ei ole valmis äänestettäväksi maaliskuussa 2022 pidettävässä WP.29:n kokouksessa, vaan sen käsittelyä on vielä jatkettava asianomaisissa WP.29:n apuelimissä.

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea kuitenkin tarkastelee sitä.

               4.OIKEUSPERUSTA

               4.1.
                     Menettelyllinen oikeusperusta

               4.1.1.
                     Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  4

               4.1.2.
                     Soveltaminen tässä asiassa

               WP.29 on elin, jossa UNECE:n sopimuspuolet keskustelevat vuoden 1958 tarkistetun sopimuksen ja rinnakkaissopimuksen täytäntöönpanosta.

               Säädökset, jotka WP.29:n on määrä hyväksyä, ovat säädöksiä, joilla on oikeusvaikutuksia.

               Suunniteltuun säädökseen sisältyvät E-säännöt sitovat unionia ja voivat yhdessä GTR-sääntöjen ja UNECE:n päätöslauselmien kanssa vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön.

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on sen vuoksi SEUT-sopimuksen 218 artiklan 9 kohta.

               4.2.
                     Aineellinen oikeusperusta

               4.2.1.
                     Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2. Soveltaminen tässä asiassa

               Suunniteltujen säädösten pääasiallinen tarkoitus ja sisältö liittyvät lainsäädännön lähentämiseen. Ehdotetun päätöksen aineellinen oikeusperusta on sen vuoksi SEUT-sopimuksen 114 artikla.

               4.3.
                     Päätelmät

               Ehdotetun päätöksen oikeusperustana tulisi olla SEUT-sopimuksen 114 artikla luettuna yhdessä SEUT-sopimuksen 218 artiklan 9 kohdan kanssa.

               2022/0024 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, ehdotuksesta uudeksi nastarenkaita koskevaksi E-säännöksi, ehdotuksesta uudeksi sähköajoneuvojen sisäisen akun kestävyyttä koskevaksi GTR-säännöksi, ehdotuksesta muutoksiksi konsolidoituun päätöslauselmaan R.E.5, ehdotuksesta luvaksi laatia muutos 4 GTR-sääntöön nro 3 ja ehdotuksesta luvaksi laatia uusi jarrujen hiukkaspäästöjä koskeva GTR-sääntö

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksellä 97/836/EY
                  5
                liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. Vuoden 1958 tarkistettu sopimus tuli voimaan 24 päivänä maaliskuuta 1998.

               (2)Unioni on neuvoston päätöksellä 2000/125/EY
                  6
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. Rinnakkaissopimus tuli voimaan 15 päivänä helmikuuta 2000.

               (3)Euroopan parlamentin ja neuvoston asetuksessa (EU) 2018/858
                  7
                vahvistetaan hallinnolliset säännökset ja tekniset vaatimukset kaikkien uusien ajoneuvojen, järjestelmien, komponenttien ja erillisten teknisten yksiköiden tyyppihyväksyntää ja markkinoille saattamista varten. Kyseisellä asetuksella sisällytetään vuoden 1958 tarkistetun sopimuksen nojalla vahvistetut säännöt eli E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina.

               (4)UNECE:n ajoneuvoja koskevien sääntöjen yhdenmukaistamista käsittelevä maailmanfoorumi, jäljempänä ’WP.29’, voi vuoden 1958 tarkistetun sopimuksen 1 artiklan ja rinnakkaissopimuksen 6 artiklan nojalla hyväksyä ehdotukset muutoksiksi E-sääntöihin, UNECE:n maailmanlaajuisiin teknisiin sääntöihin (GTR-säännöt) ja UNECE:n päätöslauselmiin samoin kuin ehdotukset uusiksi E-säännöiksi, GTR-säännöiksi ja UNECE:n päätöslauselmiksi, jotka koskevat ajoneuvojen hyväksyntää. Näiden määräysten nojalla WP.29 voi lisäksi hyväksyä ehdotuksia luviksi laatia muutoksia GTR-sääntöihin tai luviksi laatia uusia GTR-sääntöjä sekä hyväksyä ehdotuksia GTR-sääntöihin liittyvien toimeksiantojen pidentämiseksi.

               (5)WP.29 voi 8 ja 11 päivän maaliskuuta 2022 välisenä aikana pidettävässä maailmanfoorumin 186:nnessa kokouksessa hyväksyä ehdotukset muutoksiksi E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, ehdotuksen uudeksi nastarenkaita koskevaksi E-säännöksi, ehdotuksen uudeksi sähköajoneuvojen sisäisen akun kestävyyttä koskevaksi GTR-säännöksi ja ehdotuksen muutoksiksi konsolidoituun päätöslauselmaan R.E.5. WP.29:n on lisäksi määrä hyväksyä ehdotus luvaksi laatia muutos 4 moottoripyörien jarrulaitteita koskevaan GTR-sääntöön nro 3 ja ehdotus luvaksi laatia jarrujen hiukkaspäästöjä koskeva uusi GTR-sääntö.

               (6)On aiheellista vahvistaa kanta, joka otetaan unionin puolesta WP.29:ssä siltä osin kuin on kyse näiden ehdotusten hyväksymisestä, sillä E-säännöistä tulee unionia sitovia ja ne voivat yhdessä GTR-sääntöjen ja UNECE:n päätöslauselmien kanssa vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön.

               (7)Saatujen kokemusten ja tekniikan kehityksen vuoksi olisi mukautettava, oikaistava tai täydennettävä tiettyjä vaatimuksia, jotka liittyvät E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163.

               (8)Jotta voidaan ottaa huomioon tekniikan kehitys sekä parantaa ajoneuvojen turvallisuutta ja pienentää niiden ympäristöjalanjälkeä, on aiheellista hyväksyä uusi nastarenkaita koskeva E-sääntö ja uusi sähköajoneuvojen sisäisen akun kestävyyttä koskeva GTR-sääntö.

               (9)Lisäksi on tarpeen muuttaa tiettyjä valonlähdeluokkien yhteisistä määritelmistä annetun UNECE:n päätöslauselman R.E.5 määräyksiä,

               ON HYVÄKSYNYT TÄMÄN PÄÄTÖKSEN:

               1 artikla

               UNECE:n ajoneuvoja koskevien sääntöjen yhdenmukaistamista käsittelevän maailmanfoorumin 8 ja 11 päivän maaliskuuta 2022 välisenä aikana pidettävässä 186:nnessa kokouksessa unionin puolesta otettava kanta on äänestää tämän päätöksen liitteessä lueteltujen ehdotusten puolesta.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (2)

                        Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).

                     (3)

                        Ehdotus uudeksi muutossarjaksi 03 E-sääntöön nro 117.

                     (4)

                        Unionin tuomioistuimen tuomio, 7. lokakuuta 2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (5)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (6)

                        Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (7)

                        Euroopan parlamentin ja neuvoston asetus (EU) 2018/858, annettu 30 päivänä toukokuuta 2018, moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta (EUVL L 151, 14.6.2018, s. 1).

    ---documentbreak---

               EUROOPAN KOMISSIO
            Bryssel 10.2.2022
            COM(2022) 36 final

            LIITE
            asiakirjaan
            Ehdotus neuvoston päätökseksi
            Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa Euroopan unionin puolesta otettavasta kannasta siltä osin kuin on kyse ehdotuksista muutoksiksi E-sääntöihin nro 0, 9, 10, 13, 39, 46, 51, 53, 55, 63, 78, 79, 90, 107, 108, 109, 116, 117, 121, 125, 141, 142, 148, 149, 152, 154, 160, 161, 162 ja 163, ehdotuksesta uudeksi nastarenkaita koskevaksi E-säännöksi, ehdotuksesta uudeksi sähköajoneuvojen sisäisen akun kestävyyttä koskevaksi GTR-säännöksi, ehdotuksesta muutoksiksi konsolidoituun päätöslauselmaan R.E.5, ehdotuksesta luvaksi laatia muutos 4 GTR-sääntöön nro 3 ja ehdotuksesta luvaksi laatia uusi jarrujen hiukkaspäästöjä koskeva GTR-sääntö

               LIITE

                        Säännön numero

                        Työjärjestyksen kohdan otsikko

                        Asiakirjaviite
                           1

                        0

                        Ehdotus: täydennys 1 muutossarjaan 04, E-sääntö nro 0 (koko ajoneuvon kansainvälinen tyyppihyväksyntä, IWVTA)

                        ECE/TRANS/WP.29/1161, kohta 64, perustana WP.29-185-10

                        ECE/TRANS/WP.29/2022/2

                        9

                        Ehdotus: täydennys 2 muutossarjaan 08, E-sääntö nro 9 (kolmipyöräisten ajoneuvojen melu)

                        ECE/TRANS/WP.29/GRBP/72, kohta 3, perustana ECE/TRANS/WP.29/GRBP/2021/23, sellaisena kuin se on muutettuna asiakirjalla GRBP-74-43

                        ECE/TRANS/WP.29/2022/3

                        10

                        Ehdotus: täydennys 2 muutossarjaan 06, E-sääntö nro 10 (sähkömagneettinen yhteensopivuus)

                        (ECE/TRANS/WP.29/GRE/85, kohta 35, perustana ECE/TRANS/WP.29/GRE/2021/10, sellaisena kuin se on muutettuna asiakirjalla GRE-85-06)

                        ECE/TRANS/WP.29/2022/33

                        13

                        Ehdotus: uusi muutossarja 12 E-sääntöön nro 13 (raskaiden ajoneuvojen jarrut)

                        ECE/TRANS/WP.29/GRVA/11, kohta 91, perustana ECE/TRANS/WP.29/GRVA/2021/25

                        ECE/TRANS/WP.29/2022/12

                        39

                        Ehdotus: täydennys 2 muutossarjaan 01, E-sääntö nro 39 (nopeus- ja matkamittarit)

                        (ECE/TRANS/WP.29/GRSG/101, kohta 56, perustana ECE/TRANS/WP.29/GRSG/2021/20/Rev.1)

                        ECE/TRANS/WP.29/2022/21

                        46

                        Ehdotus: muutossarja 05 E-sääntöön nro 46 (epäsuoran näkemän tarjoavat laitteet)

                        ECE/TRANS/WP.29/GRSG/101, kohta 41, perustana ECE/TRANS/WP.29/GRSG/2021/18, sellaisena kuin se on muutettuna asiakirjalla GRSG-122-08

                        ECE/TRANS/WP.29/2022/52

                        51

                        Ehdotus: täydennys 7 muutossarjaan 03, E-sääntö nro 51 (luokkien M ja N ajoneuvojen melu)

                        ECE/TRANS/WP.29/GRBP/72, kohta 5, perustana ECE/TRANS/WP.29/GRBP/2021/22 ja raportin kohta 5

                        ECE/TRANS/WP.29/2022/4

                        53

                        Ehdotus: täydennys 22 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        (ECE/TRANS/WP.29/GRE/85, kohta 37, perustana ECE/TRANS/WP.29/GRE/2021/23, sellaisena kuin se on muutettuna asiakirjalla GRE-85-27)

                        ECE/TRANS/WP.29/2022/34

                        53

                        Ehdotus: täydennys 5 muutossarjaan 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        (ECE/TRANS/WP.29/GRE/85, kohta 37, perustana ECE/TRANS/WP.29/GRE/2021/23, sellaisena kuin se on muutettuna asiakirjalla GRE-85-27)

                        ECE/TRANS/WP.29/2022/35

                        53

                        Ehdotus: täydennys 2 muutossarjaan 03, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        (ECE/TRANS/WP.29/GRE/85, kohta 37, perustana ECE/TRANS/WP.29/GRE/2021/23, sellaisena kuin se on muutettuna asiakirjalla GRE-85-27)

                        ECE/TRANS/WP.29/2022/36

                        55

                        Ehdotus: täydennys 2 muutossarjaan 01, E-sääntö nro 55 (mekaaniset kytkentälaitteet)

                        (ECE/TRANS/WP.29/GRSG/101, kohta 58, perustana ECE/TRANS/WP.29/GRSG/2021/21)

                        ECE/TRANS/WP.29/2022/39

                        55

                        Ehdotus: täydennys 1 muutossarjaan 02, E-sääntö nro 55 (mekaaniset kytkentälaitteet)

                        (ECE/TRANS/WP.29/GRSG/101, kohta 58, perustana ECE/TRANS/WP.29/GRSG/2021/21)

                        ECE/TRANS/WP.29/2022/40

                        63

                        Ehdotus: täydennys 5 muutossarjaan 02, E-sääntö nro 63 (mopojen melu)

                        ECE/TRANS/WP.29/GRBP/72, kohta 10, perustana ECE/TRANS/WP.29/GRBP/2021/24

                        ECE/TRANS/WP.29/2022/5

                        78

                        Ehdotus: täydennys 1 muutossarjaan 05, E-sääntö nro 78 (moottoripyörien jarrulaitteet)

                        ECE/TRANS/WP.29/GRVA/11, kohta 99, perustana ECE/TRANS/WP.29/GRVA/2021/26 sellaisena kuin se on muutettuna asiakirjoilla GRVA-11-22 (raportin liite V) ja ECE/TRANS/WP.29/GRVA/2021/27

                        ECE/TRANS/WP.29/2022/13

                        78

                           Ehdotus: täydennys 2 muutossarjaan 04, E-sääntö nro 78 (moottoripyörien jarrulaitteet)

                        ECE/TRANS/WP.29/GRVA/11, kohta 99, perustana ECE/TRANS/WP.29/GRVA/2021/26 sellaisena kuin se on muutettuna asiakirjoilla GRVA-11-22 (raportin liite V) ja ECE/TRANS/WP.29/GRVA/2021/27

                        ECE/TRANS/WP.29/2022/48

                        78

                           Ehdotus: täydennys 4 muutossarjaan 03, E-sääntö nro 78 (moottoripyörien jarrulaitteet)

                        ECE/TRANS/WP.29/GRVA/11, kohta 99, perustana ECE/TRANS/WP.29/GRVA/2021/26 sellaisena kuin se on muutettuna asiakirjoilla GRVA-11-22 (raportin liite V) ja ECE/TRANS/WP.29/GRVA/2021/27

                        ECE/TRANS/WP.29/2022/49

                        79

                        Ehdotus: täydennys 4 muutossarjaan 02, E-sääntö nro 79 (ohjauslaitteet)

                        ECE/TRANS/WP.29/GRVA/11, kohta 72, perustana ECE/TRANS/WP.29/GRVA/2021/8 sellaisena kuin se on muutettuna asiakirjalla GRVA-11-17 (raportin liite III)

                        ECE/TRANS/WP.29/2022/14

                        79

                        Ehdotus: täydennys 7 muutossarjaan 03, E-sääntö nro 79 (ohjauslaitteet)

                        ECE/TRANS/WP.29/GRVA/11, kohta 72, perustana ECE/TRANS/WP.29/GRVA/2021/8 sellaisena kuin se on muutettuna asiakirjalla GRVA-11-17 (raportin liite III)

                        ECE/TRANS/WP.29/2022/15

                        79

                        Ehdotus: täydennys 2 muutossarjaan 04, E-sääntö nro 79 (ohjauslaitteet)

                        ECE/TRANS/WP.29/GRVA/11, kohta 72, perustana ECE/TRANS/WP.29/GRVA/2021/8 sellaisena kuin se on muutettuna asiakirjalla GRVA-11-17 (raportin liite III)

                        ECE/TRANS/WP.29/2022/16

                        90

                           Ehdotus: täydennys 8 muutossarjaan 02, E-sääntö nro 90 (varaosina toimitettavat jarrujen osat)

                        ECE/TRANS/WP.29/GRVA/11, kohta 101, perustana ECE/TRANS/WP.29/GRVA/2021/28

                        ECE/TRANS/WP.29/2022/17

                        107

                        Ehdotus: muutossarja 10, E-sääntö nro 107 (luokkien M2 ja M3 ajoneuvot)

                        ECE/TRANS/WP.29/GRSG/101, kohta 7, perustana ECE/TRANS/WP.29/GRSG/2021/17, sellaisena kuin se on muutettuna asiakirjalla GRSG-122-05

                        ECE/TRANS/WP.29/2022/53

                        108

                        Ehdotus: täydennys 6 E-sääntöön nro 108 (henkilöautojen ja niiden perävaunujen pinnoitetut renkaat)

                        ECE/TRANS/WP.29/GRBP/72, kohta 17, perustana ECE/TRANS/WP.29/GRBP/2021/15, sellaisena kuin se on muutettuna raportin liitteellä III

                        ECE/TRANS/WP.29/2022/6

                        109

                        Ehdotus: täydennys 11 E-sääntöön nro 109 (hyötyajoneuvojen ja niiden perävaunujen pinnoitetut renkaat)

                        ECE/TRANS/WP.29/GRBP/72, kohdat 18 ja 19, perustana ECE/TRANS/WP.29/GRBP/2021/18 ja ECE/TRANS/WP.29/GRBP/2021/16 sellaisena kuin se on muutettuna raportin liitteellä IV

                        ECE/TRANS/WP.29/2022/7

                        116

                        Ehdotus: täydennys 9 säännön nro 116 alkuperäiseen versioon (luvattoman käytön estävät ja hälytysjärjestelmät)

                        ECE/TRANS/WP.29/GRSG/101, kohta 71, perustana ECE/TRANS/WP.29/GRSG/2021/27

                        ECE/TRANS/WP.29/2022/50

                        117

                        Ehdotus: täydennys 14 muutossarjaan 02, E-sääntö nro 117 (renkaiden vierintävastus, vierintämelu ja märkäpito)

                        ECE/TRANS/WP.29/GRBP/72, kohta 21, perustana ECE/TRANS/WP.29/GRBP/2021/17, sellaisena kuin se on muutettuna asiakirjalla GRBP-74-31-Rev.1

                        ECE/TRANS/WP.29/2022/8

                        121

                        Ehdotus: täydennys 4 muutossarjaan 01, E-sääntö nro 121 (hallintalaitteiden, merkkivalaisinten ja osoittimien tunnistaminen)

                        (ECE/TRANS/WP.29/GRSG/101, kohta 90, perustana ECE/TRANS/WP.29/GRSG/2021/30)

                        ECE/TRANS/WP.29/2022/22

                        125

                        Ehdotus: täydennys 2 muutossarjaan 01, E-sääntö nro 125 (kuljettajan etunäkyvyysalue)

                        (ECE/TRANS/WP.29/GRSG/101, kohta 97, perustana ECE/TRANS/WP.29/GRSG/2020/11)

                        ECE/TRANS/WP.29/2022/23

                        125

                        Ehdotus: täydennys 1 muutossarjaan 02, E-sääntö nro 125 (kuljettajan etunäkyvyysalue) (ECE/TRANS/WP.29/GRSG/101, kohta 99, perustana ECE/TRANS/WP.29/GRSG/2021/31)

                        ECE/TRANS/WP.29/2022/24

                        141

                        Ehdotus: täydennys 1 muutossarjaan 01, E-sääntö nro 141 (rengaspaineen seurantajärjestelmä)

                         ECE/TRANS/WP.29/GRBP/72, kohta 25, perustana ECE/TRANS/WP.29/GRBP/2021/19 ja ECE/TRANS/WP.29/GRBP/2021/20 sellaisena kuin se on muutettuna asiakirjalla GRBP-74-37

                        ECE/TRANS/WP.29/2022/9

                        142

                        Ehdotus: täydennys 1 muutossarjaan 01, E-sääntö nro 142 (renkaiden asennus)

                        ECE/TRANS/WP.29/GRBP/72, kohta 28, perustana ECE/TRANS/WP.29/GRBP/2021/21

                        ECE/TRANS/WP.29/2022/10

                        148

                        Ehdotus: täydennys 4 E-säännön nro 148 (merkkivalolaitteet) alkuperäiseen versioon

                        (ECE/TRANS/WP.29/GRE/85, kohta 8, perustana ECE/TRANS/WP.29/GRE/2021/11, sellaisena kuin se on muutettuna asiakirjalla GRE-85-11)

                        ECE/TRANS/WP.29/2022/37

                        149

                        Ehdotus: täydennys 5 E-säännön nro 149 (tienvalaisulaitteet) alkuperäiseen versioon

                        (ECE/TRANS/WP.29/GRE/85, kohta 11, perustana ECE/TRANS/WP.29/GRE/2021/12)

                        ECE/TRANS/WP.29/2022/38

                        152

                        Ehdotus: täydennys 5 E-säännön nro 152 alkuperäiseen versioon (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        ECE/TRANS/WP.29/GRVA/11, kohta 78, perustana ECE/TRANS/WP.29/GRVA/2021/22 sellaisena kuin se on muutettuna asiakirjalla GRVA-11-40 (raportin liite IV)

                        ECE/TRANS/WP.29/2022/18

                        152

                        Ehdotus: täydennys 4 muutossarjaan 01, E-sääntö nro 152 (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        ECE/TRANS/WP.29/GRVA/11, kohta 78, perustana ECE/TRANS/WP.29/GRVA/2021/22 sellaisena kuin se on muutettuna asiakirjalla GRVA-11-40 (raportin liite IV)

                        ECE/TRANS/WP.29/2022/19

                        152

                        Ehdotus: täydennys 2 muutossarjaan 02, E-sääntö nro 152 (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        ECE/TRANS/WP.29/GRVA/11, kohdat 78 ja 80, perustana ECE/TRANS/WP.29/GRVA/2021/22 sellaisena kuin se on muutettuna asiakirjoilla GRVA-11-40 (raportin liite IV) ja ECE/TRANS/WP.29/GRVA/2021/23

                        ECE/TRANS/WP.29/2022/20

                        154

                        Ehdotus: muutossarja 02 E-sääntöön nro 154 (yhdenmukaistettu kevyiden hyötyajoneuvojen kansainvälinen testimenetelmä (WLTP))

                        (ECE/TRANS/WP.29/GRPE/84, kohta 16, perustana ECE/TRANS/WP.29/GRPE/2021/21, sellaisena kuin se on muutettuna lisäyksellä 2 ja asiakirjalla ECE/TRANS/WP.29/GRPE/85, kohta xx)

                        ECE/TRANS/WP.29/2022/41/Rev.1

                        154

                        Ehdotus: muutossarja 03 E-sääntöön nro 154 (yhdenmukaistettu kevyiden hyötyajoneuvojen kansainvälinen testimenetelmä (WLTP))

                        (ECE/TRANS/WP.29/GRPE/84, kohta 16, perustana ECE/TRANS/WP.29/GRPE/2021/22, sellaisena kuin se on muutettuna lisäyksellä 3 ja asiakirjalla ECE/TRANS/WP.29/GRPE/85, kohta xx)

                        ECE/TRANS/WP.29/2022/42/Rev.1

                        160

                        Ehdotus: täydennys 1 E-säännön nro 160 alkuperäiseen versioon (onnettomuustietotallennin)

                        (ECE/TRANS/WP.29/GRSG/101, kohta 109, perustana ECE/TRANS/WP.29/GRSG/2021/33, sellaisena kuin se on muutettuna asiakirjalla GRSG-122-36)

                        ECE/TRANS/WP.29/2022/25/Rev.1

                        160

                        Ehdotus: täydennys 1 muutossarjaan 01, E-sääntö nro 160 (onnettomuustietotallennin)

                        (ECE/TRANS/WP.29/GRSG/101, kohta 109, perustana ECE/TRANS/WP.29/GRSG/2021/34, sellaisena kuin se on muutettuna asiakirjalla GRSG-122-37)

                        ECE/TRANS/WP.29/2022/26

                        161

                        Ehdotus: täydennys 1 E-säännön nro 161 alkuperäiseen versioon (luvattoman käytön estolaitteet)

                        (ECE/TRANS/WP.29/GRSG/101, kohta 76, perustana ECE/TRANS/WP.29/GRSG/2021/24, sellaisena kuin se on muutettuna asiakirjalla GRSG-122-13)

                        ECE/TRANS/WP.29/2022/27

                        161

                        Ehdotus: täydennys 2 E-säännön nro 161 alkuperäiseen versioon (luvattoman käytön estolaitteet)

                        (ECE/TRANS/WP.29/GRSG/101, kohta 78, perustana ECE/TRANS/WP.29/GRSG/2021/28)

                        ECE/TRANS/WP.29/2022/28

                        162

                        Ehdotus: täydennys 1 E-säännön nro 162 alkuperäiseen versioon (ajonestolaitteet)

                        (ECE/TRANS/WP.29/GRSG/101, kohta 82, perustana ECE/TRANS/WP.29/GRSG/2021/25, sellaisena kuin se on muutettuna asiakirjalla GRSG-122-13)

                        ECE/TRANS/WP.29/2022/29

                        162

                        Ehdotus: täydennys 2 E-säännön nro 162 alkuperäiseen versioon (ajonestolaitteet)

                        (ECE/TRANS/WP.29/GRSG/101, kohta 82, perustana ECE/TRANS/WP.29/GRSG/2021/29)

                        ECE/TRANS/WP.29/2022/30

                        163

                        Ehdotus: täydennys 1 säännön nro 163 alkuperäiseen versioon (ajoneuvon hälytysjärjestelmä)

                        ECE/TRANS/WP.29/GRSG/101, kohta 86, perustana ECE/TRANS/WP.29/GRSG/2021/26

                        ECE/TRANS/WP.29/2022/51

                        Uusi sääntö [164]

                        Ehdotus nastarenkaita koskevaksi uudeksi E-säännöksi [164]

                         ECE/TRANS/WP.29/GRBP/72, kohta 30, perustana ECE/TRANS/WP.29/GRBP/2021/5/Rev.1, sellaisena kuin se on muutettuna asiakirjalla GRBP-74-32

                        ECE/TRANS/WP.29/2022/43

                        Maailmanlaajuisen teknisen säännön numero

                        Työjärjestyksen kohdan otsikko

                        Asiakirjaviite

                        Uusi GTR-sääntö

                        Ehdotus: sähköajoneuvojen sisäisen akun kestävyyttä koskeva uusi GTR-sääntö (ECE/TRANS/WP.29/GRPE/84, kohta 10,
                        perustana ECE/TRANS/WP.29/GRPE/2021/18, sellaisena kuin se on muutettuna lisäyksellä 1)

                        Ehdotus: lopullinen tilanneraportti sähköajoneuvojen sisäisen akun kestävyyttä koskevan uuden GTR-säännön kehittämisestä
                        (ECE/TRANS/WP.29/GRPE/84, kohta 10, perustana GRPE-84-02, sellaisena kuin se on muutettuna liitteellä IV)

                        ECE/TRANS/WP.29/2022/45

                        ECE/TRANS/WP.29/2022/46

                        Muut asiat

                        Työjärjestyksen kohdan otsikko

                        Asiakirjaviite

                        Konsolidoitu päätöslauselma

                        Ehdotus: muutos 8 valonlähdeluokkien yhteisistä määritelmistä annettuun konsolidoituun päätöslauselmaan (R.E.5)
                        (ECE/TRANS/WP.29/GRE/85, kohta 29, perustana ECE/TRANS/WP.29/GRE/2021/24)

                        ECE/TRANS/WP.29/2022/44

                        Lupa

                           Pyyntö luvaksi laatia muutos 4 GTR-sääntöön nro 3 (moottoripyörien jarrulaitteet)

                        ECE/TRANS/WP.29/2022/47

                        Lupa

                           Lupa laatia jarrujen hiukkaspäästöjä koskeva uusi GTR-sääntö

                        ECE/TRANS/WP.29/AC.3/59

                     (1)

                        Kaikki taulukossa mainitut asiakirjat ovat saatavilla
                  WP.29:n sivustolla (World Forum for the Harmonization of Regulations (186th session)) |
                   UNECE


                           EUROOPAN
                           KOMISSIO
                                                  Bryssel 16.2.2022
                                                  COM(2022) 62 final
                                                  2022/0042 (NLE)
                                         Ehdotus
                                 NEUVOSTON PÄÄTÖS
    elohopeaa koskevan Minamatan yleissopimuksen osapuolten konferenssin neljännen
   kokouksen toisessa osuudessa Euroopan unionin puolesta otettavasta kannasta kyseisen
       yleissopimuksen 11 artiklan 2 kohdassa tarkoitetun elohopeajätteen raja-arvot
                        vahvistavan päätöksen hyväksymistä varten
FI                                                                                FI
 ---pagebreak---                                               PERUSTELUT
   1.         EHDOTUKSEN KOHDE
   Tämä ehdotus koskee päätöstä elohopeaa koskevan Minamatan yleissopimuksen osapuolten
   konferenssin neljännen kokouksen toisessa osuudessa unionin puolesta otettavan kannan
   vahvistamisesta siltä osin kuin on kyse sellaisen päätöksen suunnitellusta hyväksymisestä,
   jolla vahvistetaan raja-arvot kyseisen yleissopimuksen 11 artiklan 2 kohdassa tarkoitetuille
   elohopeasta tai elohopeayhdisteistä saastuneelle jätteelle, jäljempänä ’elohopeasta saastunut
   jäte’.
   2.         EHDOTUKSEN TAUSTA
   2.1.       Elohopeaa koskeva Minamatan yleissopimus
   Elohopeaa koskeva Minamatan yleissopimus, jäljempänä ’yleissopimus’, on pääasiallinen
   kansainvälinen lainsäädäntökehys, jonka tavoitteena on ihmisten terveyden ja ympäristön
   suojeleminen ihmisen toiminnasta johtuvilta elohopean ja elohopeayhdisteiden päästöiltä
   ilmaan, veteen ja maaperään. Yleissopimus kattaa elohopean koko elinkaaren elohopean
   louhinnasta sen loppusijoitukseen. Yleissopimus tuli voimaan 16. elokuuta 2017. Euroopan
   unioni sekä useimmat jäsenvaltiot ovat yleissopimuksen1 osapuolia.
   Sopimuksen 11 artiklan 2 kohdassa määrätään, että kyseisessä sopimuksessa
   ”elohopeajätteellä” tarkoitetaan aineita tai esineitä, a) jotka koostuvat elohopeasta tai
   elohopeayhdisteistä tai b) jotka sisältävät elohopeaa tai elohopeayhdisteitä tai c) jotka ovat
   saastuneet elohopeasta tai elohopeayhdisteistä, joiden määrä ylittää osapuolten konferenssin
   määrittämät raja-arvot, ja jotka loppusijoitetaan tai aiotaan loppusijoittaa tai jotka on
   velvollisuus loppusijoittaa kansallisen lainsäädännön säännösten tai yleissopimuksen
   määräysten mukaisesti. Kyseisessä määräyksessä lisätään, että ”elohopeajätteen”
   määritelmään ei kuulu kaivosjäte (pintakerros, sivukivi ja mineraalijäte) uuden elohopean
   tuotantoa lukuun ottamatta, kun se sisältää elohopeaa tai elohopeayhdisteitä osapuolten
   konferenssin määrittämät raja-arvot alittavina määrinä.
   Sopimuksen 11 artiklan 3 kohdassa täsmennetään, että sen 11 artiklan 2 kohdan mukaan
   elohopeajätteeksi luokiteltava jäte on käsiteltävä ympäristön kannalta kestävällä tavalla.
   Osapuolten konferenssi hyväksyi kolmannessa kokouksessaan (25.–29.11.2019) päätöksen
   MC-3/52, jossa määrätään seuraavaa:
   Toisaalta kaikki elohopeasta tai elohopeayhdisteistä koostuvat tai sitä sisältävät jätteet ovat
   yleissopimuksen 11 artiklan 2 kohdassa tarkoitettua ”elohopeajätettä” riippumatta niiden
   sisältämän elohopean tai elohopeayhdisteiden pitoisuudesta. Muun kaivostoiminnan kuin
   uuden elohopean louhinnasta peräisin olevan pintakerroksen ja sivukiven osalta ei ole tarpeen
   vahvistaa raja-arvoja, mikä tarkoittaa sitä, että ne kuuluvat yleissopimuksen 11 artiklan
   soveltamisalaan.
   1
        Neuvoston päätös (EU) 2017/939, annettu 11 päivänä toukokuuta 2017, elohopeaa koskevan Minamatan
        yleissopimuksen tekemisestä Euroopan unionin puolesta (EUVL L 142, 2.6.2017, s. 4).
   2
        Päätös MC-3/5, Mercury waste thresholds, Report of the Conference of the Parties to the Minamata
        Convention on Mercury on the work of its second meeting, UNEP/MC/COP.3/23, 7.1.2020, saatavilla
        osoitteessa     https://www.mercuryconvention.org/sites/default/files/documents/final_report/UNEP-MC-
        COP-3-23-Report-EN.pdf
FI                                                     1                                                      FI
 ---pagebreak---    Mitä tulee elohopeasta tai elohopeayhdisteistä saastuneisiin jätteisiin, mukaan lukien
   mineraalijäte, joka on peräisin muusta kaivostoiminnasta kuin uuden elohopean louhinnasta,
   jäljempänä ’kaivosjäte’, osapuolet eivät päässeet asiasta sopimukseen, ja osapuolten
   konferenssin toisessa kokouksessaan (19.–23. marraskuuta 2018) perustama teknisten
   asiantuntijoiden ryhmä jatkaa keskusteluja sovellettavista raja-arvoista istuntojen välisenä
   aikana ennen neljättä kokoustaan.
   2.2.       Osapuolten konferenssi
   Osapuolten konferenssi huolehtii sille sopimuksessa määrättyjen tehtävien suorittamisesta ja
   harkitsee ja toteuttaa tätä varten muun muassa sopimuksen tavoitteiden saavuttamiseen
   tarvittavia lisätoimia, kuten hyväksyy merkityksellisiä suuntaviivoja.
   Osapuolten konferenssin ensimmäisessä kokouksessaan (24.–29. syyskuuta 2017)
   hyväksymän työjärjestystä koskevan päätöksen MC-1/1 ja yleissopimuksen 28 artiklan
   mukaisesti kullakin osapuolella on yksi ääni. Unionilla on kuitenkin alueellisena taloudellisen
   yhdentymisen järjestönä sen omaan toimivaltaan kuuluvissa asioissa oikeus käyttää
   äänimäärää, joka vastaa yleissopimuksen osapuolina olevien unionin jäsenvaltioiden
   lukumäärää. Unioni ei saa käyttää äänioikeuttaan, jos joku sen jäsenvaltioista käyttää omaa
   äänioikeuttaan, ja päinvastoin.
   2.3.       Suunniteltu osapuolten konferenssin säädös
   Edellä mainitun kokousten välisen asiantuntijatyön tuloksena yleissopimuksen sihteeristö on
   laatinut asiaa koskevan raportin, ja siihen sisältyy luonnos elohopeajätteen raja-arvoja
   koskevaksi osapuolten päätökseksi, jota käsitellään ja joka mahdollisesti hyväksytään
   osapuolten konferenssin kokouksessa (COP4.2), jäljempänä ’suunniteltu säädös’3.
   Suunnitellussa säädöksessä vahvistetaan raja-arvot, joiden avulla voidaan määrittää
   elohopeasta saastunut jäte, joka kuuluu yleissopimuksen 11 artiklan soveltamisalaan.
   Suunnitellussa säädöksessä määritetään myös, missä määrin jätteitä koskevia sopimuksen
   määräyksiä ja erityisesti sen 11 artiklan 3 kohdan määräyksiä sovelletaan velvollisuuteen
   käsitellä asianomainen elohopeajäte ympäristön kannalta kestävällä tavalla.
   3.         UNIONIN PUOLESTA ESITETTÄVÄ KANTA
   Ehdotettu unionin puolesta otettava kanta on tukea EU:n säännöstön mukaisen päätöksen
   hyväksymistä osapuolten konferenssin neljännen kokouksen toisessa osuudessa.
   Vaikka suunnitellulla säädöksellä täydennetään päätöstä MC-3/5 käsittelemällä toista
   elohopeajäteluokkaa eli elohopeasta saastunutta jätettä, ehdotettu kanta vastaa täysin EU:n
   kantaa, joka hyväksyttiin osapuolten kolmannessa kokouksessa, joka oli keskeisessä asemassa
   tämän päätöksen laatimisessa ja jossa käsiteltiin jo kysymystä tällaisen jätteen raja-arvosta4.
   Elohopeajätettä säännellään EU:n tasolla etenkin elohopeasta ja asetuksen (EY) N:o
   1102/2008 kumoamisesta 17 päivänä toukokuuta 2017 annetulla Euroopan parlamentin ja
   3
        UNEP/MC/COP.4/8
   4
        Neuvoston päätös (EU) 2019/2119, annettu 21 päivänä marraskuuta 2019, elohopeaa koskevan Minamatan
        yleissopimuksen osapuolten konferenssin kolmannessa kokouksessa Euroopan unionin puolesta otettavasta
        kannasta kyseisen yleissopimuksen 11 artiklan 2 kohdassa tarkoitetun elohopeajätteen raja-arvot
        vahvistavan päätöksen hyväksymiseen (EUVL L 3210, 11.12.2019, s. 117).
FI                                                     2                                                      FI
 ---pagebreak---    neuvoston asetuksella (EU) 2017/8525, jätteistä 19 päivänä marraskuuta 2008 annetulla
   Euroopan parlamentin ja neuvoston direktiivillä 2008/98/EY6, kaivannaisteollisuuden
   jätehuollosta ja direktiivin 2004/35/EY muuttamisesta 15 päivänä maaliskuuta 2006 annetulla
   Euroopan parlamentin ja neuvoston direktiivillä 2006/21/EY7 ja jätteistä annetun neuvoston
   direktiivin 75/442/ETY 1 artiklan a alakohdan mukaisen jäteluettelon laatimisesta tehdyn
   komission päätöksen 94/3/EY ja vaarallisista jätteistä annetun neuvoston direktiivin
   91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn
   neuvoston päätöksen 94/904/EY korvaamisesta 3 päivänä toukokuuta 2000 tehdyllä
   komission päätöksellä 2000/532/EY8.
   EU:n jätelainsäädäntö perustuu direktiivin 2008/98/EY 13 ja 17 artiklassa vahvistettuihin
   keskeisiin velvoitteisiin, joiden mukaan jäsenvaltioiden on toteutettava tarvittavat
   toimenpiteet sen varmistamiseksi, että jätehuolto tapahtuu vaarantamatta ihmisten terveyttä ja
   vahingoittamatta ympäristöä. Kyseisillä säännöksillä pannaan täytäntöön sopimuksen 11
   artiklan 3 kohdassa vahvistettu velvoite toimia ympäristön kannalta kestävällä tavalla.
   Vaikka EU:lla on ollut keskeinen rooli yleissopimuksen ja sen elohopeajätettä koskevien
   määräysten kehittämisessä ja EU:n asiantuntijat antoivat suuren panoksen edellä mainittuihin
   kokousten välisiin asiantuntijakeskusteluihin, jätettä koskeva EU:n säännöstö ulottuu
   sopimuksen 11 artiklaa pidemmälle, sillä kaikkea kyseisessä määräyksessä tarkoitettua
   elohopeajätettä säännellään EU:n tasolla ja sitä on käsiteltävä ympäristön kannalta kestävällä
   tavalla riippumatta sen elohopea- tai elohopeayhdistepitoisuudesta.
   Unionin kanta on tarpeen, sillä kun suunniteltu säädös on hyväksytty, osapuolten on pantava
   se täytäntöön.
   4.        OIKEUSPERUSTA
   4.1.      Menettelyllinen oikeusperusta
   4.1.1.    Periaatteet
   Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan
   9 kohdassa määrätään päätöksistä ”sopimuksella perustetussa elimessä unionin puolesta
   esitettävien kantojen vahvistamisesta, silloin kun tämän elimen on annettava säädöksiä, joilla
   on oikeusvaikutuksia, lukuun ottamatta säädöksiä, joilla täydennetään tai muutetaan
   sopimuksen institutionaalisia rakenteita”.
   Ilmaisu ’säädökset, joilla on oikeusvaikutuksia’ kattaa myös säädökset, joilla on
   oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa
   myös välineet, joilla ei ole sitovaa vaikutusta kansainvälisen oikeuden nojalla, mutta jotka
   ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”9.
   5
        EUVL L 137, 24.5.2017, s. 1.
   6
        EUVL L 312, 22.11.2008, s. 3.
   7
        EUVL L 102, 11.4.2006, s. 15.
   8
        EYVL L 226, 6.9.2000, s. 3.
   9
        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–
        64 kohta.
FI                                                  3                                                  FI
 ---pagebreak---    4.1.2.   Soveltaminen käsillä olevassa asiassa
   Osapuolten konferenssi on elohopeaa koskevalla Minamatan yleissopimuksella perustettu
   elin.
   Suunniteltu säädös, joka osapuolten konferenssin on määrä antaa, on säädös, jolla on
   oikeusvaikutuksia, koska yleissopimuksen osapuolten on toteutettava toimenpiteitä niiden
   täytäntöönpanon ja noudattamisen varmistamiseksi.
   Suunnitellulla säädöksellä ei täydennetä eikä muuteta sopimuksen institutionaalisia rakenteita.
   Sen vuoksi ehdotetun päätöksen menettelyllinen oikeusperusta on SEUT-sopimuksen 218
   artiklan 9 kohta.
   4.2.     Aineellinen oikeusperusta
   4.2.1.   Periaatteet
   SEUT-sopimuksen 218 artiklan 9 kohdan nojalla annettavan päätöksen aineellinen
   oikeusperusta määräytyy ensisijaisesti sen suunnitellun säädöksen tavoitteen ja sisällön
   perusteella, jota unionin puolesta esitettävä kanta koskee. Jos suunnitellulla säädöksellä on
   kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä
   toinen on mahdollista määritellä pääasialliseksi tavoitteeksi tai osatekijäksi, johon nähden
   toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla
   hyväksyttävällä päätöksellä on oltava vain yksi aineellinen oikeusperusta eli se, jota
   pääasiallinen tai ensisijainen tavoite tai osatekijä edellyttää.
   4.2.2.   Soveltaminen käsillä olevassa asiassa
   Suunnitellun säädöksen pääasiallinen tavoite ja sisältö liittyvät ympäristöön.
   Sen vuoksi ehdotetun päätöksen aineellinen oikeusperusta on SEUT-sopimuksen 192 artiklan
   1 kohta.
   4.3.     Päätelmät
   Ehdotetun päätöksen oikeusperustana tulisi olla SEUT-sopimuksen 192 artiklan 1 kohta
   yhdessä SEUT-sopimuksen 218 artiklan 9 kohdan kanssa.
FI                                                   4                                                FI
 ---pagebreak---                                                                 2022/0042 (NLE)
                                                       Ehdotus
                                            NEUVOSTON PÄÄTÖS
      elohopeaa koskevan Minamatan yleissopimuksen osapuolten konferenssin neljännen
    kokouksen toisessa osuudessa Euroopan unionin puolesta otettavasta kannasta kyseisen
         yleissopimuksen 11 artiklan 2 kohdassa tarkoitetun elohopeajätteen raja-arvot
                                vahvistavan päätöksen hyväksymistä varten
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192
   artiklan 1 kohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     Unioni hyväksyi elohopeaa koskevan Minamatan yleissopimuksen 10, jäljempänä
           ’yleissopimus’, neuvoston päätöksellä (EU) 2017/93911, ja se tuli voimaan 16 päivänä
           elokuuta 2017.
   (2)     Yleissopimuksen osapuolten konferenssin ensimmäisessä kokouksessa hyväksytyn
           työjärjestystä koskevan päätöksen MC-1/1 mukaisesti osapuolten olisi pyrittävä kaikin
           tavoin siihen, että kaikista tärkeistä asioista sovitaan yksimielisesti.
   (3)     Sopimuksen osapuolten konferenssi hyväksyi 25–29 päivänä marraskuuta 2019
           pidetyssä kolmannessa kokouksessaan päätöksen MC-3/512, jossa vahvistetaan raja-
           arvot sopimuksen 11 artiklan 2 kohdassa tarkoitetulle elohopeasta tai
           elohopeayhdisteistä koostuvalle tai sitä sisältävälle jätteelle ja edellytetään, että
           osapuolten konferenssin 19–23 päivänä marraskuuta 2018 pidetyssä toisessa
           kokouksessaan perustama teknisten asiantuntijoiden ryhmä laatii raja-arvot
           elohopeasta tai elohopeayhdisteistä saastuneelle jätteelle, jäljempänä ’elohopeasta
           saastunut jäte’, mukaan lukien mineraalijäte, joka on peräisin muusta
           kaivostoiminnasta kuin uuden elohopean louhinnasta.
   (4)     Osapuolten konferenssin odotetaan hyväksyvän 21-25 päivänä maaliskuuta 2022
           pidettävässä neljännen kokouksen toisessa osuudessa yleissopimuksen 11 artiklan 2
           kohdassa tarkoitetun elohopeajätteen raja-arvoja koskevan päätöksen, jäljempänä
           ’ehdotettu päätös’, joka määrittäisi sopimuksen 11 artiklan soveltamisalan jätteiden
           osalta. Näin ollen sopimuksen 11 artiklan 2 kohdan soveltamisalaan kuuluva
   10
           Elohopeaa koskevan Minamatan yleissopimuksen virallinen versio on saatavilla osoitteessa:
           https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf
   11
           Neuvoston päätös (EU) 2017/939, annettu 11 päivänä toukokuuta 2017, elohopeaa koskevan
           Minamatan yleissopimuksen tekemisestä Euroopan unionin puolesta (EUVL L 142, 2.6.2017, s. 4).
   12
           Päätös MC-3/5, Mercury waste thresholds, Report of the Conference of the Parties to the Minamata
           Convention on Mercury on the work of its second meeting, UNEP/MC/COP.3/23, 7.1.2020, saatavilla
           osoitteessa https://www.mercuryconvention.org/sites/default/files/documents/final_report/UNEP-MC-
           COP-3-23-Report-EN.pdf
FI                                                        5                                                  FI
 ---pagebreak---           elohopeasta saastunut jäte olisi käsiteltävä ympäristön kannalta kestävällä tavalla
          sopimuksen 11 artiklan 3 kohdan nojalla.
   (5)    On aiheellista vahvistaa osapuolten konferenssissa unionin puolesta otettava kanta,
          koska ehdotetulla päätöksellä tulee hyväksyttynä olemaan oikeusvaikutuksia, sillä
          osapuolten on toteutettava toimenpiteitä sen täytäntöön panemiseksi kansallisella ja/tai
          alueellisella tasolla.
   (6)    Unioni on osallistunut merkittävällä tavalla sopimuksen jätemääräysten kehittämiseen
          ja kokousten välisen ajan asiantuntijatyöhön, joka käynnistettiin päätöksellä MC-3/5 ja
          joka on johtanut ehdotettuun päätökseen. Unionin säännöstössä edellytetään jo nyt,
          että kaikki yleissopimuksen 11 artiklan 2 kohdassa tarkoitettu elohopeajäte, mukaan
          lukien elohopeasta saastunut jäte, käsitellään vaarantamatta ihmisten terveyttä ja
          vahingoittamatta ympäristöä jätteen elohopeapitoisuudesta riippumatta.
   (7)    Unionin olisi tuettava ainoastaan sellaisen päätöksen hyväksymistä osapuolten
          konferenssissa, joka on unionin säännöstön mukainen,
   ON HYVÄKSYNYT TÄMÄN PÄÄTÖKSEN:
                                              1 artikla
   Osapuolten konferenssin neljännen kokouksen toisessa osuudessa unionin puolesta otettava
   kanta on tukea unionin säännöstön mukaisen elohopeasta saastuneen jätteen raja-arvoja
   koskevan päätöksen hyväksymistä.
                                              2 artikla
   Tämä päätös on osoitettu komissiolle.
   Tehty Brysselissä
                                                Neuvoston puolesta
                                                Puheenjohtaja
FI                                                6                                                FI


title: Ehdotus NEUVOSTON PÄÄTÖS Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella perustetussa kumppanuusneuvostossa Euroopan unionin puolesta otettavasta kannasta kansalaisyhteiskuntafoorumin toimintaohjeiden hyväksymiseen

text:
                            EUROOPAN
                            KOMISSIO
                                                  Bryssel 15.2.2022
                                                  COM(2022) 49 final
                                                  2022/0034 (NLE)
                                         Ehdotus
                                 NEUVOSTON PÄÄTÖS
   Euroopan unionin ja Euroopan atomienergiayhteisön sekä Ison-Britannian ja Pohjois-
      Irlannin yhdistyneen kuningaskunnan välisellä kauppa- ja yhteistyösopimuksella
   perustetussa kumppanuusneuvostossa Euroopan unionin puolesta otettavasta kannasta
               kansalaisyhteiskuntafoorumin toimintaohjeiden hyväksymiseen
FI                                                                                FI
 ---pagebreak---                                              PERUSTELUT
   1.       EHDOTUKSEN KOHDE
   Komissio ehdottaa, että neuvosto vahvistaa Euroopan unionin ja Euroopan
   atomienergiayhteisön sekä Ison-Britannian ja Pohjois-Irlannin yhdistyneen kuningaskunnan
   välisellä kauppa- ja yhteistyösopimuksella, jäljempänä ’kauppa- ja yhteistyösopimus’1,
   perustetussa kumppanuusneuvostossa unionin puolesta otettavan kannan kyseisen sopimuksen
   mukaisen kansalaisyhteiskuntafoorumin toimintaohjeiden suunniteltuun hyväksymiseen.
   2.       EHDOTUKSEN TAUSTA
   2.1.     Kauppa- ja yhteistyösopimus
   Kauppa- ja yhteistyösopimus luo perustan Euroopan unionin ja Yhdistyneen kuningaskunnan
   väliselle laaja-alaiselle suhteelle. Kauppa- ja yhteistyösopimus tuli voimaan 1. toukokuuta
   2021, ja sitä oli sovellettu väliaikaisesti jo 1. tammikuuta 2021 alkaen.
   Kauppa- ja yhteistyösopimuksella luodaan institutionaalinen kehys, mukaan lukien
   mekanismit, joiden avulla osapuolet kuulevat kansalaisyhteiskuntaa sopimuksen ja
   mahdollisten täydentävien sopimusten täytäntöönpanosta, erityisesti vuorovaikutuksessa
   13 artiklassa tarkoitettujen sisäisten neuvoa-antavien ryhmien ja 14 artiklassa tarkoitetun
   kansalaisyhteiskuntafoorumin kanssa.
   Kauppa- ja yhteistyösopimuksen 14 artiklassa määrätään, että osapuolet edistävät sellaisen
   kansalaisyhteiskuntafoorumin järjestämistä, jossa käydään vuoropuhelua sopimuksen toisen
   osan täytäntöönpanosta. Kumppanuusneuvosto hyväksyy foorumin toimintaa koskevat
   toimintaohjeet.
   Kansalaisyhteiskuntafoorumi koostuu Euroopan unionin ja Yhdistyneen kuningaskunnan
   kansalaisyhteiskunnan edustajista, ja se kokoontuu vähintään kerran vuodessa, jolleivät
   osapuolet toisin sovi.
   2.2.     Suunniteltu kumppanuusneuvoston päätös
   Kumppanuusneuvoston suunnitellun säädöksen tarkoituksena on vahvistaa keskeiset ohjeet
   kansalaisyhteiskuntafoorumin järjestämistä varten. Kumppanuusneuvoston olisi hyväksyttävä
   nämä toimintaohjeet ennen kansalaisyhteiskuntafoorumin ensimmäistä kokousta.
   3.       UNIONIN PUOLESTA OTETTAVA KANTA
   Ehdotetun neuvoston päätöksen tarkoituksena on vahvistaa kauppa- ja yhteistyösopimuksella
   perustetussa kumppanuusneuvostossa Euroopan unionin puolesta otettava kanta
   kansalaisyhteiskuntafoorumin toimintaohjeiden hyväksymiseen.
   Ehdotetaan, että perustetaan kansalaisyhteiskuntafoorumi, joka koostuu EU:n ja Yhdistyneen
   kuningaskunnan kansalaisyhteiskunnan edustajista ja johon osallistuu rajallinen määrä
   kummankin osapuolen osallistujia fyysisesti sekä laajempi osallistujamäärä sähköisten
   välineiden avulla. Se järjestetään vuosittain lähellä kauppakumppanuuskomitean kokousta, ja
   siihen on mahdollista osallistua fyysisesti tai digitaalisesti. Foorumin järjestämisestä vastaa
   kokouksen järjestävä osapuoli, ja järjestämisvuoro vaihtuu vuosittain. Esityslista vahvistetaan
   osapuolten yhteisellä sopimuksella, ja se käsittää kauppa- ja yhteistyösopimuksen toisen osan
   (kauppa, ilmailu, tieliikenne, sosiaaliturvan yhteensovittaminen ja viisumit lyhytaikaista
   1
           EUVL L 149, 30.4.2021, s. 10.
FI                                                     1                                           FI
 ---pagebreak---    oleskelua varten, kalastus ja muut määräykset) täytäntöönpanoon liittyviä kysymyksiä.
   Osapuolet pyrkivät kuulemaan kauppa- ja yhteistyösopimuksen 13 artiklassa tarkoitettuja
   omia sisäisiä neuvoa-antavia ryhmiään mahdollisista esityslistan kohdista ennen kuin ne
   sopivat esityslistasta.
   4.        OIKEUSPERUSTA
   4.1.      Menettelyllinen oikeusperusta
   4.1.1.    Periaatteet
   Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan
   9 kohdassa määrätään päätöksistä ”sopimuksella perustetussa elimessä unionin puolesta
   esitettävien kantojen vahvistamisesta, silloin kun tämän elimen on annettava säädöksiä, joilla
   on oikeusvaikutuksia, lukuun ottamatta säädöksiä, joilla täydennetään tai muutetaan
   sopimuksen institutionaalisia rakenteita”.
   Ilmaisu ’säädökset, joilla on oikeusvaikutuksia’ kattaa myös säädökset, joilla on
   oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa
   myös välineet, joilla ei ole sitovaa vaikutusta kansainvälisen oikeuden nojalla mutta jotka
   ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”2.
   4.1.2.    Soveltaminen käsillä olevassa asiassa
   Kumppanuusneuvosto on sopimuksella perustettu elin; se on perustettu kauppa- ja
   yhteistyösopimuksella.
   Säädös, joka kumppanuusneuvoston on määrä antaa, on säädös, jolla on oikeusvaikutuksia.
   Suunniteltu säädös on sitova kansainvälisen lainsäädännön nojalla kauppa- ja
   yhteistyösopimuksen 14 artiklan mukaisesti.
   Suunnitellulla säädöksellä ei täydennetä eikä muuteta kauppa- ja yhteistyösopimuksen
   institutionaalisia rakenteita.
   Sen vuoksi ehdotetun päätöksen menettelyllinen oikeusperusta on SEUT-sopimuksen 218
   artiklan 9 artikla.
   4.2.      Aineellinen oikeusperusta
   4.2.1.    Periaatteet
   SEUT-sopimuksen 218 artiklan 9 kohdan nojalla annettavan päätöksen aineellinen
   oikeusperusta määräytyy ensisijaisesti sen suunnitellun säädöksen tavoitteen ja sisällön
   perusteella, jota unionin puolesta otettava kanta koskee. Jos suunnitellulla säädöksellä on
   kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä
   toinen on mahdollista määritellä pääasialliseksi tavoitteeksi tai osatekijäksi, johon nähden
   toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla
   hyväksyttävällä päätöksellä on oltava vain yksi aineellinen oikeusperusta eli se, jota
   pääasiallinen tai ensisijainen tavoite tai osatekijä edellyttää.
   4.2.2.    Soveltaminen käsillä olevassa asiassa
   Suunnitellun säädöksen tavoite ja sisältö liittyvät yhteiseen kauppapolitiikkaan, kalastukseen
   ja liikenteeseen. Sen vuoksi ehdotetun päätöksen aineellisena oikeusperustana ovat SEUT-
   sopimuksen 207 artikla, 91 ja 100 artikla ja 43 artikla.
   2
            Unionin tuomioistuimen tuomio, 7.10.2014, Saksa v. neuvosto, C-399/12, ECLI:EU:C:2014:2258, 61–
            64 kohta.
FI                                                     2                                                    FI
 ---pagebreak---    4.3.      Päätelmät
   Ehdotetun päätöksen oikeusperustana tulisi olla SEUT-sopimuksen 207 artikla, 91 ja 100
   artikla ja 43 artikla yhdessä SEUT-sopimuksen 218 artiklan 9 kohdan kanssa.
FI                                              3                                         FI
 ---pagebreak---                                                           2022/0034 (NLE)
                                               Ehdotus
                                         NEUVOSTON PÄÄTÖS
     Euroopan unionin ja Euroopan atomienergiayhteisön sekä Ison-Britannian ja Pohjois-
        Irlannin yhdistyneen kuningaskunnan välisellä kauppa- ja yhteistyösopimuksella
     perustetussa kumppanuusneuvostossa Euroopan unionin puolesta otettavasta kannasta
                 kansalaisyhteiskuntafoorumin toimintaohjeiden hyväksymiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43, 91,
   100 ja 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   (1)     Euroopan unionin ja Euroopan atomienergiayhteisön sekä Ison-Britannian ja Pohjois-
           Irlannin yhdistyneen kuningaskunnan välinen kauppa- ja yhteistyösopimus, jäljempänä
           ’kauppa- ja yhteistyösopimus’, tehtiin unionin osalta 29 päivänä huhtikuuta 2021
           hyväksytyllä neuvoston päätöksellä (EU) 2021/6893, ja sopimus tuli voimaan
           1 päivänä toukokuuta 2021, kun sitä oli ensin sovellettu väliaikaisesti 1 päivästä
           tammikuuta 2021 alkaen.
   (2)     Kauppa- ja yhteistyösopimuksen 14 artiklassa edellytetään, että kumppanuusneuvosto
           hyväksyy kansalaisyhteiskuntafoorumin toimintaohjeet. Foorumi kokoontuu vähintään
           kerran vuodessa, jolleivät osapuolet toisin sovi.
   (3)     Kumppanuusneuvoston            on määrä      hyväksyä    kansalaisyhteiskuntafoorumin
           toimintaohjeet.
   (4)     Sen vuoksi on aiheellista vahvistaa kumppanuusneuvostossa unionin puolesta otettava
           kanta.
   (5)     Jotta kansalaisyhteiskuntafoorumin toimintaohjeet voitaisiin hyväksyä ajoissa, tämän
           päätöksen olisi tultava voimaan päivänä, jona se hyväksytään,
   ON HYVÄKSYNYT TÄMÄN PÄÄTÖKSEN:
                                               1 artikla
   Kauppa- ja yhteistyösopimuksella perustetussa kumppanuusneuvostossa unionin puolesta
   otettava kanta sopimuksen 14 artiklan mukaisesti tehtävään päätökseen perustuu tähän
   päätökseen liitettyyn ehdotukseen kansalaisyhteiskuntafoorumin toimintaohjeiksi.
   3
            EUVL L 149, 30.4.2021, s. 2.
FI                                                 4                                             FI
 ---pagebreak---                                          2 artikla
   Tämä päätös on osoitettu komissiolle.
   Tehty Brysselissä
                                          Neuvoston puolesta
                                          Puheenjohtaja
FI                                           5               FI
 ---documentbreak---                             EUROOPAN
                            KOMISSIO
                                                   Bryssel 15.2.2022
                                                   COM(2022) 49 final
                                                   ANNEX
                                           LIITE
                                        asiakirjaan
                               Ehdotus neuvoston asetukseksi
   Euroopan unionin ja Euroopan atomienergiayhteisön sekä Ison-Britannian ja Pohjois-
      Irlannin yhdistyneen kuningaskunnan välisellä kauppa- ja yhteistyösopimuksella
   perustetussa kumppanuusneuvostossa Euroopan unionin puolesta otettavasta kannasta
               kansalaisyhteiskuntafoorumin toimintaohjeiden hyväksymiseen
FI                                                                                FI
 ---pagebreak---                                                LIITEASIAKIRJA
                         Kauppa- ja yhteistyösopimuksen nojalla järjestettävän
                 KANSALAISYHTEISKUNTAFOORUMIN TOIMINTAOHJEET
   Euroopan unionin ja Euroopan atomienergiayhteisön sekä Ison-Britannian ja Pohjois-Irlannin
   yhdistyneen kuningaskunnan välisen kauppa- ja yhteistyösopimuksen, jäljempänä ’kauppa- ja
   yhteistyösopimus’, 14 artiklan 1 kohdassa ja 14 artiklan 2 kohdassa määrätään, että osapuolet
   edistävät sellaisen kansalaisyhteiskuntafoorumin järjestämistä, joka koostuu Euroopan
   unionin sekä Ison-Britannian ja Pohjois-Irlannin yhdistyneen kuningaskunnan, jäljempänä
   ’Yhdistynyt kuningaskunta’, kansalaisyhteiskunnan edustajista ja joka kokoontuu vähintään
   kerran vuodessa, jolleivät osapuolet toisin sovi. Kauppa- ja yhteistyösopimuksessa määrätään
   lisäksi, että kumppanuusneuvosto hyväksyy foorumin toimintaa koskevat toimintaohjeet.
   1.         OSALLISTUJAT
   Kauppa- ja yhteistyösopimuksen 14 artiklan 3 kohdan1 mukaan kansalaisyhteiskuntafoorumi
   kokoaa yhteen Euroopan unionin ja Yhdistyneen kuningaskunnan kansalaisyhteiskunnan
   edustajia eli yritys- ja työnantajajärjestöjen (mutta ei yksittäisten yksityisten yritysten),
   ammattiliittojen, tiedemaailman ja kansalaisjärjestöjen edustajia yhteiskunnan eri toiminta-
   aloilta, jotka ovat merkityksellisiä kauppa- ja yhteistyösopimuksen toisen osan kattamien
   alojen kannalta. Osapuolet soveltavat kansalaisyhteiskunnan edustajien rekisteröintiin omia
   sääntöjään ja käytäntöjään, joilla edistetään kansalaisyhteiskunnan järjestöjen tasapainoista
   edustusta.
   Käytännön syistä kansalaisyhteiskuntafoorumiin voi osallistua fyysisesti vain 60
   kansalaisyhteiskunnan edustajaa kummastakin osapuolesta, jolleivät osapuolet toisin sovi.
   Kyseiset edustajat voivat osallistua kansalaisyhteiskuntafoorumin kokouksiin itse paikalla tai
   sähköisesti. Osapuolet voivat sopia kokouksen pitämisestä kokonaan virtuaalisesti kauppa- ja
   yhteistyösopimuksen 14 artiklan 2 kohdan mukaisesti. Muut etukäteen rekisteröityneet
   kansalaisyhteiskunnan järjestöt voivat osallistua kansalaisyhteiskuntafoorumiin tarkkailijoina.
   2.         SOVELTAMISALA
   Kansalaisyhteiskuntafoorumin keskusteluissa käsitellään kauppa- ja yhteistyösopimuksen
   toiseen osaan kuuluvia aloja, jotka ovat kauppa, ilmailu, tieliikenne, sosiaaliturvan
   yhteensovittaminen ja viisumit lyhytaikaista oleskelua varten, kalastus ja muut säännökset.
   3.         AIKATAULU, JÄRJESTELYT JA ESITYSLISTAT
   Kauppa- ja yhteistyösopimuksessa määrätään, että kansalaisyhteiskuntafoorumi kokoontuu
   vähintään kerran vuodessa, jolleivät osapuolet toisin sovi. Kansalaisyhteiskuntafoorumin
   kokoontuminen järjestetään lähellä kauppakumppanuuskomitean kokousta, jolleivät osapuolet
   toisin sovi. Kauppakumppanuuskomitean ja erityiskauppakomiteoiden puheenjohtajat sekä
   energia-alaa, lentoliikennettä, ilmailun turvallisuutta, tieliikennettä, sosiaaliturvan
   1
            Kansalaisyhteiskuntafoorumi on avoin osapuolten alueelle sijoittautuneille riippumattomille
            kansalaisyhteiskunnan järjestöille, mukaan lukien kauppa- ja yhteistyösopimuksen 13 artiklassa
            tarkoitettujen sisäisten neuvoa-antavien ryhmien jäsenet. Kummankin osapuolen on edistettävä
            tasapainoista edustusta, joka kattaa muun muassa valtiosta riippumattomat järjestöt, yritys- ja
            työnantajajärjestöt sekä ammattiliitot, jotka toimivat muun muassa talouden, kestävän kehityksen,
            sosiaaliasioiden, ihmisoikeuksien ja ympäristön alalla.
FI                                                        1                                                   FI
 ---pagebreak---    yhteensovittamista ja kalastusta käsittelevien erityiskomiteoiden puheenjohtajat voivat
   osallistua foorumiin, kun niiden toimivaltaan kuuluvista asioista keskustellaan foorumissa.
   Kansalaisyhteiskuntafoorumin järjestää se osapuoli, joka vastaa kauppakumppanuuskomitean
   kokouksen isännöimisestä, eli Euroopan unioni ja Yhdistynyt kuningaskunta ovat vuorotellen
   foorumin pitopaikkana, jolleivät osapuolet toisin sovi. Foorumia isännöivä osapuoli tarjoaa
   kokouspaikan ja helpottaa kokousjärjestelyjä (esim. antaa käyttöön linkit rekisteröitymistä ja
   virtuaalista osallistumista varten).
   Osapuolet pyrkivät kuulemaan omia sisäisiä neuvoa-antavia ryhmiään mahdollisista
   esityslistan kohdista ennen kuin ne sopivat esityslistaluonnoksesta toisen osapuolen kanssa.
   Osapuolet       pyrkivät     julkaisemaan     esityslistaluonnoksen      15     päivää     ennen
   kansalaisyhteiskuntafoorumin kokousta.
   Isännöivä osapuoli laatii kansalaisyhteiskuntafoorumin tulokset ja päätelmät
   yhteisymmärryksessä toisen osapuolen kanssa 30 päivän kuluessa kokouksesta. Kunkin
   kokouksen         tulokset      ja     päätelmät       toimitetaan      kumppanuusneuvostolle,
   kauppakumppanuuskomitealle sekä energia-alaa, lentoliikennettä, ilmailun turvallisuutta,
   tieliikennettä, sosiaaliturvan yhteensovittamista ja kalastusta käsitteleville erityiskomiteoille,
   ja ne asetetaan julkisesti saataville.
   Kumppanuusneuvosto voi muuttaa näitä toimintaohjeita esimerkiksi niiden täytäntöönpanon
   yhteydessä esiin nousevien kysymysten käsittelemiseksi.
FI                                                 2                                                  FI